**PRIRODA I DRUŠTVO 18.5.2020.**

**Herbarij-provjera**

Danas je rok za slanje vaših herbarija i provjeru istih.

Molim vas da mi svi do 13,00 sati pošaljete sliku po sliku herbarija putem privatnih poruka .

Pokušajte što jasnije uslikati svaku stranicu kako bi se vidjeli svi podatci i slika biljke .

Pogledajte rubriku o vrednovanju i razmisli jesi li ispunio/ispunila sve kriterije iz rubrike i onda razmisli koliku bi ocjenu mogao/mogla dobiti (zbroji bodove prema kućici u kojoj si se pronašao/pronašla – najveći broj bodova je 8).

Rubrika ti služi kao putokaz da vidiš kako ću ocjenjivati herbarije i na što ću gledati.

**RUBRIKA**

|  |  |  |  |
| --- | --- | --- | --- |
| **SASTAVNICE** | **RAZINE OSTVARENOSTI KRITERIJA** | | |
| **U POTPUNOSTI** | **DJELOMIČNO** | **POTREBNO DORADITI** |
| Ubrane biljke | Ubrao/la sam zadani broj biljaka (10) prema uputama. (2) | Ubrao/la sam skoro traženi broj biljaka, nedostaje mi jedna ili dvije vrste. (1) | Ubrao/la sam samo nekoliko vrsta biljaka, nedostaje mi pola ili više od polovice broja traženih biljaka. (0) |
| Sušenje i prešanje biljaka | Ubrane biljke sam u potpunosti osušio/la i isprešao/la. Novinski papir i ubrus sam mijenjao/la po potrebi da se biljka pravilno osuši. Pravilno sam biljke isprešao/la teškim utegom bez preklapanja listova i cvjetova. (2) | Ubrane biljke sam djelomično pravilno osušio/la. Zbog nedovoljnog mijenjanja novinskog papira i papirnog ubrusa neke biljke su zadržale dio vlage i primijeti se pojava plijesni i mirisa. Uglavnom su uspješno isprešane, ali se listovi i cvjetovi negdje preklapaju. (1) | Ubrane biljke nisu pravilno osušene zbog nepravilnog postupka sušenja. Nedovoljno puta je promijenjen novinski papir ili uopće nije korišten novinski papir već nešto drugo. Biljke su ostale savitljive i pune vlage te ostavljaju mrlje. Vidi se plijesan i osjeti se neugodan miris. Isprešano je djelomično uspješno, ali nije bio dovoljno težak uteg zbog čega biljka nije dovoljno pritisnuta. Listovi i cvjetovi nisu razmaknuti i preklapaju se. (0) |
| Slaganje herbarija | Osušene biljke stavio/la sam na bijeli papir ili karton. Manje biljke sam posložio/la na sredinu papira. Veće biljke (grančice) sam odrezao tako da stanu na papir. Uredno sam ih pričvrstio manjim komadima selotejpa samo preko stabljike, tj. grančice. U donji desni ugao stavio/la sam etiketu sa svim traženim podacima o biljci. Sve papire sam posložio/la u zajednički fascikl ili sam ih međusobno pričvrstio/la. (2) | Osušene biljke stavio/la sam na bijeli papir ili karton. Svaka biljka je smještena drugačije na svom papiru (sredina, rub). Neke biljke trebao/la sam skratiti kako bi stale na papir. Na nekim biljkama selotejp prelazi preko cvijeta ili lista, pa izgleda pomalo neuredno. Etiketa s traženim podacima nije u potpunosti ispunjena za svaku biljku i nije smještena na papiru prema uputama. Papiri s biljkama nisu pričvršćeni niti smješteni u fascikl. (1) | Osušene biljke stavio/la sam na bijeli papir ili karton. Svaka biljka smještena je drugačije na svom papiru (u sredini ili na rubu). Papir ili karton na mjestima je neuredan zbog mrlja koje ostavlja nedovoljno osušena biljka ili zbog nepažljivog rada. Nije pažljivo zalijepljena biljka te se miče po papiru, ispada ili je previše zalijepljena preko listova i cvjetova. Etikete s podatcima ili nema uopće ili je djelomično ispunjena te smještena na krivom mjestu. (0) |
| Rok za predaju | Herbarij sam predao/la u traženom roku. (2) | Herbarij sam predao/la s manjim kašnjenjem zbog poteškoća s tehnologijom (1 dan).  (1) | Herbarij sam predao/la s kašnjenjem od nekoliko dana zbog zaboravnosti ili nisam predao/la uopće rad. (0) |